इसीलिए स्त्री लेखिकाओं द्वारा यौन विषयों पर लिखा गया सभी लेखन स्त्री स्वतंत्रता के दृष्टिकोण से लिखा गया हो जरूरी नहीं। निसंदेह कई लेखिकाओं ने ऐसे लिखा है कि उनसे मर्दवादी सोच को आनंदित होने के मौके भी नसीब हुए। ऐसी लेखिकाओं की प्रतिष्ठा भी हुई। लेकिन, ऐसे लेखन को यही मानकर चलना चाहिए कि यह स्त्रीवेश में किया गया पुरुष लेखन है। पुरुषों को आनंदित करने वाला और उन्हें रसविभोर करने वाला। इसी के बरख्श कुछ पुरुषों के लेखन में भी स्त्रियों जैसी कोमलता है। इससे यह कहा जा सकता है कि रचनाकार के ह्रदय में किसी स्त्री ने वास किया था, और उससे वह सब कहला लिया जो वह शायद कहना भी नहीं चाहता।बहरहाल कहने और लिखने के लिए बहुत कुछ है।लेकिन देखने के लिए दृष्टि होना अनिवार्य है।